stanford-oval/wikipedia huggingface dataset:
วัดสีฟัน

| วัดสีฟัน |
| --- | --- |

ที่ตั้ง: ตำบลสวนพริก อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดสีฟัน เป็นโบราณสถานประเภทวัดร้างซึ่งตั้งอยู่ที่ ตำบลสวนพริก อำเภอพระนครศรีอยุธยา จังหวัดพระนครศรีอยุธยา
วัดสีฟันเป็นวัดโบราณที่สร้างในสมัยกรุงศรีอยุธยาแต่ไม่ปรากฏนามผู้สร้าง ซึ่งชื่อของวัดสีฟันได้ปรากฏในพระราชพงศาวดารโดยเฉพาะ พระราชพงศาวดารกรุงศรีอยุธยา ฉบับพระจักรพรรดิพงศ์ (จาด) ในตอนที่ ธรรมเถียร อดีตข้าหลวงของ เจ้าฟ้าอภัยทศ พระราชอนุชาของ สมเด็จพระนารายณ์มหาราช ซึ่งเป็นผู้นำกบฏต่อ สมเด็จพระเพทราชา ได้พ่ายแพ้ต่อการปราบปรามของ ขุนหลวงสรศักดิ์ ที่กรมพระราชวังบวรสถานมงคลและหลบหนีมาจนถูกจับที่สวนดอกไม้ของวัดสีฟัน และถูกประหารในที่สุด
ปัจจุบันวัดสีฟันเหลือเพียงแค่เศษกระเบื้องและเนินดินซึ่งทาง กรมศิลปากร ได้ขึ้นทะเบียนเป็นโบราณสถานและสั่งห้ามมิให้ชาวบ้านใกล้เคียงใช้ประโยชน์บนพื้นที่ของวัดสีฟันเพราะเป็นเขตโบราณสถาน
วัดสิริสีลสุภาราม

| วัดสิริสีลสุภาราม |
| --- | --- |

ชื่อสามัญ: วัดสิริสีลสุภาราม, วัดสีลสุภาราม, วัดหลวงปู่สุภา
ที่ตั้ง: ตำบลฉลอง อำเภอเมืองภูเก็ต จังหวัดภูเก็ต
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสิริสีลสุภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฉลอง อำเภอเมืองภูเก็ต จังหวัดภูเก็ต บนเนื้อที่ 38 ไร่ อยู่ห่างจากวัดฉลองเพียง 500 เมตร
วัดสิริสีลสุภาราม หรือ วัดหลวงปู่สุภา แต่เดิมชื่อ วัดสีลสุภาราม ตั้งวัดเมื่อวันที่ 26 ธันวาคม พ.ศ. 2546 พระมงคลวิสุทธิ์ (หลวงปู่สุภา กนฺตสีโล) เดิมอยู่ที่วัดเขารังสามัคคีธรรม ต่อมาเมื่อ พ.ศ. 2554 มีผู้ศรัทธาบริจาคที่ดินแปลง ณ ถนนเจ้าฟ้าตะวันตก ตำบลฉลอง อำเภอเมืองภูเก็ต จังหวัดภูเก็ต ท่านจึงย้ายมาอยู่ในที่ดินดังกล่าว และสร้างวัดใหม่ขึ้น วัดแห่งนี้เป็นวัดลำดับที่ 39 ที่หลวงปู่สุภาได้สร้างขึ้น  รวมถึงท่านได้รับตำแหน่งเจ้าอาวาส สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานนามว่า "วัดสิริสีลสุภาราม" วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2554
วัดมีอุโบสถทรงกลมสีขาวและด้านล่างยังมีโบสถ์กลางน้ำและ พิพิธภัณฑ์รูปเหมือนของหลวงปู่สุภา
ฤดูพายุเฮอริเคนแปซิฟิก พ.ศ. 2565

| ฤดูพายุเฮอริเคนแปซิฟิก พ> ศ. 2565 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 29 มีนาคม พ.ศ. 2565
ระบบสุดท้ายสลายตัว: 24 ตุลาคม พ.ศ. 2565
พายุมีกำลังมากที่สุด

ชื่อ: ออร์ลีน
 • ลมแรงสูงสุด: 130 ไมล์/ชม. (215 กม./ชม.) (เฉลี่ย 1 นาที)
 • ความกดอากาศต่ำที่สุด: 949 มิลลิบาร์ (hPa; 28.02 inHg)
 
สถิติฤดูกาล
พายุดีเปรสชันทั้งหมด: 19 ลูก
พายุโซนร้อนทั้งหมด: 19 ลูก
พายุเฮอริเคน: 10 ลูก
พายุเฮอริเคนขนาดใหญ่ (ระดับ 3 ขึ้นไป): 4 ลูก
ผู้เสียชีวิตทั้งหมด: 26 คน
ความเสียหายทั้งหมด: > 54.2 ล้านดอลลาร์สหรัฐ (ค่าเงิน USD ปี 2022)
 
ฤดูพายุเฮอริเคนแปซิฟิก 2563, 2564, 2565, 2566, 2567
ฤดูพายุเฮอริเคนแปซิฟิก พ.ศ. 2565 คือช่วงของฤดูกาลในอดีตที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้เริ่มต้นอย่างเป็นทางการในวันที่ 15 พฤษภาคม พ.ศ. 2565 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2565 ในมหาสมุทรแปซิฟิกกลาง และไปจบลงพร้อมกันในวันที่ 30 พฤศจิกายน พ.ศ. 2565 โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
รายชื่อพายุ

ดูเพิ่ม: การตั้งชื่อพายุหมุนเขตร้อน § รายชื่อพายุหมุนเขตร้อนในมหาสมุทรแปซิฟิกด้านตะวันออก
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2565 ถ้ามีชื่อที่ถูกถอนจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2566 ชื่อที่ไม่ถูกปลดจะถูกนำกลับมาใช้อีกครั้งในปีฤดูกาล พ.ศ. 2571 โดยรายการนี้เป็นรายการเดียวกันกับที่เคยใช้ในฤดูกาล 2559
| 0 | 1 | 2 |
| --- | --- | --- |
|  แอกาทา  บลัส  ซีเลีย  ดาร์บี  เอสเทลล์  แฟรงก์  จอร์เจตต์  ฮาวเวิร์ด |  อีเวตต์  ฆาบิเอร์  เคย์  เลสเตอร์  แมเดลิน  นิวตัน  ออร์ลีน  เพน |  รอสลิน  ซีมอร์ (ยังไม่ใช้)  ทีนา (ยังไม่ใช้)  เวอร์จิล (ยังไม่ใช้)  วินิฟริด (ยังไม่ใช้)  แซเวียร์ (ยังไม่ใช้)  โยลันดา (ยังไม่ใช้)  ซี๊ก (ยังไม่ใช้) |
สำหรับพายุที่ก่อตัวภายในพื้นที่รับผิดชอบของศูนย์เฮอริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด
| 0 | 1 | 2 | 3 | 4 |
| --- | --- | --- | --- | --- |
|  โฮเน (ยังไม่ใช้) |  อีโอนา (ยังไม่ใช้) |  เกลี (ยังไม่ใช้) |  ลาลา (ยังไม่ใช้) |  |
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2565
รายชื่อฤดูพายุเฮอริเคนแปซิฟิก
ฤดูพายุไต้ฝุ่นแปซิฟิก พ.ศ. 2565
ฤดูพายุเฮอริเคนแอตแลนติก พ.ศ. 2565
ฤดูพายุไซโคลนมหาสมุทรอินเดียเหนือ พ.ศ. 2565
ฤดูพายุไซโคลนมหาสมุทรอินเดียตะวันตก-ใต้: 2564–2565, 2565–2566
ฤดูพายุไซโคลนภูมิภาคออสเตรเลีย: 2564–2565, 2565–2566
ฤดูพายุไซโคลนแปซิฟิกใต้: 2564–2565, 2565–2566
แหล่งข้อมูลอื่น

ศูนย์เฮอริเคนแห่งชาติ (อังกฤษ)
การคาดหมายลมฟ้าอากาศเขตร้อนเขตแปซิฟิกตะวันออกของศูนย์เฮอริเคนแห่งชาติ (อังกฤษ)
เว็บไซต์ของศูนย์บริการอุตุนิยมวิทยาแห่งชาติเม็กซิโก เก็บถาวร 2012-08-22 ที่ เวย์แบ็กแมชชีน (สเปน)
ศูนย์ร่วมเตือนไต้ฝุ่น เก็บถาวร 2018-02-02 ที่ เวย์แบ็กแมชชีน (อังกฤษ)
| ฤดูพายุเฮอริเคนแปซิฟิก พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
วัดสิรินธรเทพรัตนาราม

| วัดสิรินธรเทพรัตนาราม |
| --- | --- |

ที่ตั้ง: ตำบลอ้อมใหญ่ อำเภอสามพราน จังหวัดนครปฐม 73160
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสิรินธรเทพรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลอ้อมใหญ่ อำเภอสามพราน จังหวัดนครปฐม เป็นวัดในพระนามาภิไธยในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วัดสิรินธรเทพรัตนารามเริ่มก่อสร้างเมื่อ พ.ศ. 2533 เนื่องด้วยสมเด็จพระสังฆราชเจ้า กรมหลวงวชิรญาณสังวร วัดบวรนิเวศวิหาร ประทานที่ดินให้สร้างวัดจำนวน 63 ไร่ 2 งาน และเมื่อวันที่ 11 กุมภาพันธ์ พ.ศ. 2533 พระองค์ได้เสด็จไปทรงเททองหล่อพระประธานทรงวางศิลาฤกษ์ หอฉัน และกุฏิ พร้อมทั้งทรงมอบหมายให้ พระเทพวราจารย์ (พระธรรมวราจารย์) สมณศักดิ์ในขณะนั้นดำเนินการก่อสร้างอาคารสถานที่ต่าง ๆ และปรับปรุงสถานที่ วัดได้รับพระราชทานวิสุงคามสีมา เมื่อ พ.ศ. 2542
วัดยังตั้งเป็นวิทยาเขตแห่งที่ 2 ของมหาวิทยาลัยมหามกุฏราชวิทยาลัย ได้รับพระราชทานพระนามาภิไธยเป็นนามวิทยาเขตว่า วิทยาเขตสิรินธรราชวิทยาลัย และมีศูนย์เด็กเล็ก นามว่า ศูนย์เด็กเล็กวิทยาเขตสิรินธรราชวิทยาลัย มีมูลนิธินามว่า มูลนิธิสิรินธรราชวิทยาลัย
อาคารเสนาสนะ ได้แก่ อุโบสถ 2 ชั้น เริ่มสร้างเมื่อ พ.ศ. 2543 ผนังภายนอกประดับด้วยหินแกรนิตและหินอ่อนบางส่วน หลังคาประดับด้วยช่อฟ้าใบระกา หน้าบันได้รับพระราชทานให้อัญเชิญอักษรพระนามาภิไธย สธ. ซุ้มประตูหน้าต่างประดับด้วยหินอ่อนและเบญจรงค์ หลังคามุงกระเบื้องสีแดง บานประตูหน้าต่างฝังมุขและเบญจรงค์ พระประธานประจำอุโบสถเฉลิมพระเกียรติ ได้รับอนุญาตจากกรมศิลปากร ให้จำลองแบบพระพุทธสิหิงค์ขนาดหน้าตักกว้าง 80 นิ้ว ลงรักปิดทอง กุฏิสงฆ์ 4 หลังและศาลาการเปรียญ 1 หลังทั้งหมดเป็นอาคารคอนกรีตทรงไทยประยุกต์ โดยเฉพาะอย่างยิ่งอุโบสถนั้นสร้างเพื่อเฉลิมพระเกียรติในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมพรรษา 48 พรรษา พ.ศ. 2546
วันนี้ วันสุดท้าย

| "วันนี้> ..วันสุดท้าย".เพลงโดยสุพล พัวศิริรักษ์.จากอัลบั้มGood Afternoon |
| --- | --- |
วางจำหน่าย: 31 มกราคม พ.ศ. 2555
แนวเพลง: ป็อป อาร์แอนด์บี บัลลาด
ความยาว: 4:28
ค่ายเพลง: ฮัมเบรลล่า (จีเอ็มเอ็ม แกรมมี่)
ผู้ประพันธ์เพลง: เรืองกิจ ยงปิยะกุล สุวัธชัย สุทธิรัตน์
 
มิวสิกวิดีโอ
"วันนี้...วันสุดท้าย" ที่ยูทูบ
 
"วันนี้...วันสุดท้าย" เป็นซิงเกิลของ สุพล พัวศิริรักษ์ จากอัลบั้ม Good Afternoon (พ.ศ. 2553) ออกจำหน่ายในวันที่ 31 มกราคม พ.ศ. 2555 โดยเนื้อหาของเพลงนั้น เป็นเพลงเศร้า โรแมนติก ได้ถ่ายทอดมุมมองความรักที่แม้จะจบลงไปแล้วก็ไม่จำเป็นต้องจางหายไปจากความรู้สึก เพราะความรักที่คนสองคนเคยมีต่อกันนั้น คือความทรงจำดีๆที่คงอยู่ในใจตลอดไป
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
95.5 เอฟเอ็ม เวอร์จิ้นฮิตซ์ ชาร์ตท็อป 40: 3
อีเอฟเอ็ม ชาร์ต 94 ท็อป แอรเพลย์: 61
วิศวกรรมอิเล็กทรอนิกส์และโทรคมนาคม

บทความนี้สามารถสื่อความหมายได้หลายทาง
วิศวกรรมอิเล็กทรอนิกส์
วิศวกรรมโทรคมนาคม
วันนุ่มนุ่มของลุงกับแมว

ซีรีส์มังงะญี่ปุ่นโดยอูมิ ซากูราอิ
| --- | --- |
วันนุ่มนุ่มของลุงกับแมว
おじさまと猫 (Ojisama to Neko)
ชื่อภาษาอังกฤษ: A Man and His Cat
แนว: สุขนาฏกรรม, เสี้ยวชีวิต
มังงะ
เขียนโดย: อูมิ ซากูราอิ
สำนักพิมพ์: พิซิฟ, สแควร์เอนิกซ์
สำนักพิมพ์ภาคภาษาไทย: รักพิมพ์
ในเครือ: กังกังคอมิกส์
นิตยสาร: โชเน็งกังกังรายเดือน กังกังพิซิฟ
กลุ่มเป้าหมาย: โชเน็ง
วางจำหน่ายตั้งแต่: พ.ศ. 2560 – ปัจจุบัน
จำนวนเล่ม: 11 (ญี่ปุ่น) 9 (ไทย)
ละครโทรทัศน์
กำกับโดย: เคจิโร สึบากิโมโตะ มาซาฮิโระ โซเอจิมะ
เขียนบทโดย: มิตสึฮิโกะ ฟูจิมิ ดาเตะซัง
เครือข่าย: ทีวีโตเกียว, ทีวีโอซากะ
ฉาย:  1 มกราคม พ.ศ. 2564  –  25 มีนาคม พ.ศ. 2564
ตอน: 12
 สถานีย่อยการ์ตูนญี่ปุ่น
วันนุ่มนุ่มของลุงกับแมว (ญี่ปุ่น: おじさまと猫; โรมาจิ: Ojisama to Neko) เป็นซีรีส์มังงะญี่ปุ่น แต่งเรื่องและวาดภาพโดยอูมิ ซากูราอิ เผยแพร่เองโดยซากูราอิในฐานะเว็บคอมิกก่อนจะได้ตีพิมพ์โดยสแควร์เอนิกซ์ เป็นเรื่องราวของพ่อม่ายสูงอายุผู้รับเลี้ยงแมวที่ไม่มีใครต้องการ ซีรีส์ละครคนแสดงดัดแปลงออกอากาศตั้งแต่เดือนมกราคมถึงมีนาคม พ.ศ. 2564
แหล่งข้อมูลอื่น

วันนุ่มนุ่มของลุงกับแมว ที่กังกังคอมิกส์ (ญี่ปุ่น)
วันนุ่มนุ่มของลุงกับแมว ที่พิซิฟ (ญี่ปุ่น)
วันนุ่มนุ่มของลุงกับแมว (มังงะ) ที่เครือข่ายข่าวอนิเมะ
รายชื่อเมืองที่มีตึกระฟ้ามากที่สุดในโลก

นี่คือ รายชื่อเมืองที่มีตึกระฟ้ามากที่สุดในโลก
ดูเพิ่ม

ตึกระฟ้า
รายชื่อตึกที่สูงที่สุดในโลก
รายชื่ออาคารที่สูงที่สุดในประเทศไทย
วังบ้านปูน

| วังบ้านปูน |
| --- | --- |
th
ข้อมูลทั่วไป
สถานะ: ถูกรื้อถอน
ประเภท: วัง
ที่ตั้ง: แขวงศิริราช เขตบางกอกน้อย
เมือง:  กรุงเทพมหานคร
ประเทศ:  ไทย
พิกัด:  13°45′13″N 100°29′10″E﻿ / ﻿13.75361°N 100.48611°E﻿ / 13.75361; 100.48611
เริ่มสร้าง: ไม่ทราบ
รื้อถอน: ไม่ทราบ
วังบ้านปูน เดิมเป็นสวนผลไม้  ตั้งอยู่ระหว่างวังสวนมังคุดและวังระฆัง    ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์
ประวัติ

วังบ้านปูน เดิมเป็นสวนผลไม้  ตั้งอยู่ระหว่างวังสวนมังคุดและวังระฆัง เป็นที่ประทับของพระองค์เจ้าขุนเณร  ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช
ฤดูพายุเฮอริเคนแปซิฟิก พ.ศ. 2558

| ฤดูพายุเฮอริเคนแปซิฟิก พ> ศ. 2558 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 28 พฤษภาคม พ.ศ. 2558
ระบบสุดท้ายสลายตัว: 1 มกราคม พ.ศ. 2559
พายุมีกำลังมากที่สุด

ชื่อ: แพทริเซีย (เป็นพายุที่รุนแรงที่สุดในซีกโลกตะวันตก)
 • ลมแรงสูงสุด: 200 ไมล์/ชม. (325 กม./ชม.) (เฉลี่ย 1 นาที)
 • ความกดอากาศต่ำที่สุด: 879 มิลลิบาร์ (hPa; 25.96 inHg)
 
สถิติฤดูกาล
พายุดีเปรสชันทั้งหมด: 31 (สูงเป็นประวัติการณ์)
พายุโซนร้อนทั้งหมด: 26
พายุเฮอริเคน: 16 (สูงเป็นประวัติการณ์, ร่วมกับฤดูกาล 2533, 2535 และ 2557)
พายุเฮอริเคนขนาดใหญ่ (ระดับ 3 ขึ้นไป): 11 (สูงเป็นประวัติการณ์)
ผู้เสียชีวิตทั้งหมด: ทางตรง 35 คน, ทางอ้อม 5 คน
ความเสียหายทั้งหมด: 476.3 ล้านดอลลาร์สหรัฐ (ค่าเงิน USD ปี 2015)
 
ฤดูพายุเฮอริเคนแปซิฟิก 2556, 2557, 2558, 2559, 2560
ฤดูพายุเฮอริเคนแปซิฟิก พ.ศ. 2558 เป็นฤดูกาลในอดีต ที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2558 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2558 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2558 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา จากปรากฏการณ์เอลนีโญ ฤดูนี้จึงมีพายุสูงกว่าค่าเฉลี่ย
รายชื่อพายุ

รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2558 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2559 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2564และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2552
| 0 | 1 | 2 |
| --- | --- | --- |
|  แอนเดรียส  บลังกา  การ์โลส  โดโลเรส  เอนริเก  เฟลิเซีย  กิเยร์โม  ฮิลดา |  อิกนาซิโอ  ฆิเมนา  เควิน  ลินดา  มาร์ตี  นอรา  โอลาฟ  แพทริเซีย |  ริก  แซนดรา  เทร์รี (ยังไม่ใช้)  วีเวียน (ยังไม่ใช้)  วัลโด (ยังไม่ใช้)  ซีนา (ยังไม่ใช้)  ยอร์ก (ยังไม่ใช้)  เซลดา (ยังไม่ใช้) |
สำหรับพายุเฮอริเคนในมหาสมุทรแปซิฟิก เป็นเขตรับผิดชอบของศูนย์เฮอริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
| 0 | 1 | 2 | 3 |
| --- | --- | --- | --- |
|  เอลา  ฮาโลลา  ลูน  กิโล |  โลค  มาลีอา  นีอาลา  โอโฮ |  ปาลี (ยังไม่ใช้)  อูลีกา (ยังไม่ใช้)  วาลากา (ยังไม่ใช้)  อาโกนี (ยังไม่ใช้) |  |
ผลกระทบ

ตารางนี้แสดงพายุทั้งหมดที่ก่อตัวในปี พ.ศ. 2558 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2015
| ชื่อ พายุ | วันที่ | ระดับความรุนแรง ขณะมีความรุนแรงสูงสุด | ลมสูงสุด 1-นาที ไมล์/ชม>  (กม./ชม.) | ความกดอากาศ (มิลลิบาร์) | พื้นที่ได้รับผลกระทบ | ความเสียหาย  (ดอลลาร์สหรัฐ) | เสียชีวิต | อ้างอิง  |  |  |  |
| --- | --- | --- | --- | --- | --- | --- | --- | --- | --- | --- | --- |
| แอนเดรียส | 28 พฤษภาคม – 4 มิถุนายน | พายุเฮอริเคนระดับ 4 | 145 (230) | 937 | ด้านตะวันตกเฉียงใต้ของสหรัฐอเมริกา | ไม่มี | ไม่มี |  |  |  |  |
| บลังกา | 31 พฤษภาคม – 9 มิถุนายน | พายุเฮอริเคนระดับ 4 | 140 (220) | 943 | เม็กซิโกตะวันตก, คาบสมุทรบาฮากาลีฟอร์เนีย, แคลิฟอร์เนียใต้ | เล็กน้อย | ไม่มี |  |  |  |  |
| การ์โลส | 10 – 17 มิถุนายน | พายุเฮอริเคนระดับ 1 | 90 (150) | 978 | เม็กซิโกตะวันตกเฉียงใต้, เม็กซิโกตะวันตก | 1.1 | 1 |  |  |  |  |
| เอลา | 8 – 10 กรกฎาคม | พายุโซนร้อน | 40 (65) | 1003 | ไม่มี | ไม่มี | ไม่มี |  |  |  |  |
| ฮาโลลา | 10 – 12 กรกฎาคม | พายุโซนร้อน | 60 (95) | 999 | ไม่มี | ไม่มี | ไม่มี |  |  |  |  |
| ลูน | 10 – 13 กรกฎาคม | พายุโซนร้อน | 40 (65) | 1003 | ไม่มี | ไม่มี | ไม่มี |  |  |  |  |
| โดโลเรส | 11 – 19 กรกฎาคม | พายุเฮอริเคนระดับ 4 | 130 (215) | 944 | เม็กซิโกตะวันตกเฉียงใต้, เม็กซิโกตะวันตก, สหรัฐอเมริกาตะวันตกเฉียงใต้ | ไม่ทราบ | ไม่มี |  |  |  |  |
| เอนริเก | 12 – 18 กรกฎาคม | พายุโซนร้อน | 50 (85) | 1000 | ไม่มี | ไม่มี | ไม่มี |  |  |  |  |
| เฟลิเซีย | 23 – 25 กรกฎาคม | พายุโซนร้อน | 40 (65) | 1004 | ไม่มี | ไม่มี | ไม่มี |  |  |  |  |
| แปด-อี | 27 – 30 กรกฎาคม | พายุดีเปรสชันเขตร้อน | 35 (55) | 1007 | ไม่มี | ไม่มี | ไม่มี |  |  |  |  |
| กิเยร์โม | 29 กรกฎาคม – ปัจจุบัน | พายุเฮอริเคนระดับ 2 | 105 (165) | 970 | รัฐฮาวาย, อ่าวซานฟรานซิสโก | ไม่มี | ไม่มี |  |  |  |  |
| ฮิลดา | 6 – 13 สิงหาคม | พายุเฮอริเคนระดับ 4 | 140 (220) | 946 | ไม่มี | ไม่มี | ไม่มี |  |  |  |  |
| สิบเอ็ด-อี | 16 – 18 สิงหาคม | พายุดีเปรสชันเขตร้อน | 35 (55) | 1003 | ไม่มี | ไม่มี | ไม่มี |  |  |  |  |
| กิโล | 20 สิงหาคม – 1 กันยายน | พายุเฮอริเคนระดับ 4 | 140 (220) | 940 | จอห์นสตันอะทอลล์ | ไม่มี | ไม่มี |  |  |  |  |
| โลค | 21 – 26 สิงหาคม | พายุเฮอริเคนระดับ 1 | 75 (120) | 985 | ฮาวาย | ไม่มี | ไม่มี |  |  |  |  |
| อิกนาซิโอ | 25 สิงหาคม – 5 กันยายน | พายุเฮอริเคนระดับ 4 | 145 (230) | 942 | ฮาวาย | ไม่มี | ไม่มี |  |  |  |  |
| ฆิเมนา | 26 สิงหาคม – ปัจจุบัน | พายุเฮอริเคนระดับ 4 | 150 (240) | 936 | ไม่มี | ไม่มี | ไม่มี |  |  |  |  |
| เควิน | 31 สิงหาคม – 5 กันยายน | พายุโซนร้อน | 65 (100) | 995 | คาบสมุทรบาฮากาลีฟอร์เนีย, สหรัฐอเมริกาตะวันตกเฉียงใต้ | ไม่มี | ไม่มี |  |  |  |  |
| ลินดา | 6 – 10 กันยายน | พายุเฮอริเคนระดับ 3 | 125 (205) | 951 | คาบสมุทรบาฮากาลีฟอร์เนีย, แคลิฟอร์เนียใต้ | ไม่มี | ไม่มี |  |  |  |  |
สรุปฤดูกาล
| 19 ลูก | 28 พฤษภาคม – 1 มกราคม |   | 150 (240)  | 936 |  | 1.1 | 1 |   |  |  |  |
ดูเพิ่ม

รายชื่อฤดูพายุเฮอริเคนแปซิฟิก
ฤดูพายุไต้ฝุ่นแปซิฟิก พ.ศ. 2558
ฤดูพายุเฮอริเคนแอตแลนติก พ.ศ. 2558
ฤดูพายุไซโคลนมหาสมุทรอินเดียเหนือ พ.ศ. 2558
ฤดูพายุไซโคลนมหาสมุทรอินเดียตะวันตกเฉียงใต้: 2557–2558, 2558–2559
ฤดูพายุไซโคลนภูมิภาคออสเตรเลีย: 2557-2558, 2558-2559
ฤดูพายุไซโคลนแปซิฟิกใต้: 2557-2558, 2558-2559
ลี เอสโคปิโด

| ลี เอสโคปิโด |
| --- | --- |
เกิด: เรมี กอนซากา   (Remie Gonzaga) 9 พฤษภาคม พ.ศ. 2517
ลี เอสโคปิโด (Lee Escobido) หรือ เรมี กอนซากา นักมวยสากลชาวฟิลิปปินส์ เกิดเมื่อ 9 พฤษภาคม พ.ศ. 2517 สถิติการชก 69 ครั้ง ชนะ 31 (น็อค 16 เสมอ 2 แพ้ 36
ประวัติ

เอสโคปิโดขึ้นชกมวยสากลครั้งแรกเมื่อ 27 กันยายน พ.ศ. 2535 ชนะน็อค เอลิซัลเด อาตีบากอส ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ ได้มาชกในไทยในพ.ศ. 2537 ชนะน็อค ฤทธิชัย เกียรติประภัสร์ ยก 3 แพ้คะแนน ยอดชิงชัย ศรทองยิม จ้าวสิงห์ทอง เฉลิมศรี ต่อมา ได้ชิงแชมป์โลกรุ่นฟลายเวท WBU เมื่อ 5 สิงหาคม พ.ศ. 2538 แพ้น็อค ยอดชิงชัย ศรทองยิม ยก 6 จากนั้น ได้ครองแชมป์ฟิลิปปินส์รุ่นฟลายเวทเมื่อ 21 ตุลาคม พ.ศ. 2538 ชนะน็อค โนเอล ทูนาเกา ยก 2 แล้วมาชิงแชมป์ OPBF รุ่นฟลายเวทเมื่อ 18 พฤศจิกายน พ.ศ. 2538 แพ้น็อค โชคชัย โชควิวัฒน์ ยก 11 จากนั้นก็เสียแชมป์ฟิลิปปินส์ แพ้คะแนน เมลวิน มากราโมไปเมื่อ 17 กุมภาพันธ์ พ.ศ. 2539
ใน พ.ศ. 2539 เอสโคปิโดยังมาชกในไทยอีกหลายครั้ง แพ้น็อค ศรพิชัย พิษณุราชันย์ ยก 3 แพ้คะแนน สุวัจชัย นครหลวงโปรโมชั่น ดัทช์บอย ดัทช์บอยยิม และชนะน็อค ยอดชิงชัย ศรทองยิมคู่ปรับเก่า ยก 2 จากนั้น ขึ้นชิงแชมป์ฟิลิปปินส์กับมากราโมอีกครั้งตอนปลายปี พ.ศ. 2539 แต่เป็นฝ่ายแพ้น็อคในยกที่ 7 เอสโคปิโดหยุดชกไปปีครึ่ง กลับมาชกอีกใน พ.ศ. 2541 และได้มาชกในไทย แพ้คะแนน โผน แสงมรกต พนมทอง ธ.แสงแก้ว แล้วได้ชิงแชมป์ PABA รุ่นแบนตัมเวทเมื่อ 16 เมษายน พ.ศ. 2542 ที่ กัมพูชา แพ้น็อค เสาหิน ศรีไทยคอนโด ยก 6 ในช่วง พ.ศ. 2543-2544 เอสโคปิโดยังมาชกในไทยอีกหลายครั้ง แพ้คะแนน เสาหิน ศรีไทยคอนโด อนุรักษ์ เกียรตินิวัฒน์ ศรพิชัย กระทิงแดงยิม แพ้น็อค นภาพล เกียรติศักดิ์โชคชัย ยก 7 แล้วได้ชิงแชมป์ PABA รุ่นแบนตัมเวทเมื่อ 12 ตุลาคม พ.ศ. 2544 แพ้คะแนน พูนสวัสดิ์ กระทิงแดงยิม เอสโคปิโดยังคงชกมวยต่อมา และเคยมาชกในไทยแพ้ หยกไท ศิษย์ อ. คมฤทธิ์ 3เคแบตเตอรี่ เขามีโอกาสได้ชิงแชมป์อีกครั้งเมื่อ 26 กรกฎาคม พ.ศ. 2546 โดยไปชิงแชมป์ PABA เฉพาะกาลรุ่นแบนตัมเวทที่เกาหลีใต้ แพ้น็อค แช เซืองซุก ยก 6 ไม่ได้แชมป์ จากนั้นขึ้นชกอีกเพียงครั้งเดียวเมื่อ 12 ตุลาคม พ.ศ. 2546 ชนะคะแนน โจวี โอราซิออน แล้วก็แขวนนวมไป
เกียรติประวัติ

แชมป์ฟิลิปปินส์รุ่นฟลายเวท (2538 – 2539)
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นฟลายเวท WBU เมื่อ 5 สิงหาคม 2538 แพ้น็อค ยอดชิงชัย ศรทองยิม ยก 6 ที่ กทม.
ชิงแชมป์ OPBF รุ่นฟลายเวทเมื่อ 18 พฤศจิกายน 2538 แพ้น็อค โชคชัย โชควิวัฒน์ ยก 11 ที่ กทม.
ชิงแชมป์ PABA รุ่นแบนตัมเวทเมื่อ 16 เมษายน 2542 แพ้น็อค เสาหิน ศรีไทยคอนโด ยก 6 ที่ กัมพูชา
ชิงแชมป์ PABA รุ่นแบนตัมเวทเมื่อ 12 ตุลาคม 2544 แพ้คะแนน พูนสวัสดิ์ กระทิงแดงยิม ที่ กทม.
ชิงแชมป์ PABA เฉพาะกาลรุ่นแบนตัมเวทเมื่อ 26 กรกฎาคม 2546 แพ้น็อค แช เซืองซุก ยก 6 ที่ เกาหลีใต้
ชิงแชมป์ ABCO รุ่นฟลายเวทเมื่อ 26 พฤศจิกายน 2547 แพ้น็อค พนมรุ้งเล็ก กระทิงแดงยิม ยก 4 ที่ เชียงราย
ชิงแชมป์ ABCO รุ่นซูเปอร์ฟลายเวทเมื่อ 14 มกราคม 2548 แพ้น็อค เม็ดเงิน กระทิงแดงยิม ยก 6 ที่ พิษณุโลก
วัดสีกุก

| วัดสีกุก |
| --- | --- |

ที่ตั้ง: ตำบลน้ำเต้า อำเภอบางบาล จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสีกุก เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำน้อย ในตำบลน้ำเต้า อำเภอบางบาล จังหวัดพระนครศรีอยุธยา เป็นวัดที่เป็นส่วนหนึ่งของบริเวณค่ายสีกุก
วัดสีกุกสันนิษฐานว่าสร้างขึ้นในสมัยกรุงศรีอยุธยาตอนปลายเมื่อปี พ.ศ. 2240 ตรงกับรัชสมัยของ สมเด็จพระเพทราชา และมาปรากฏชื่อในพระราชพงศาวดารว่าเป็นที่ตั้งค่ายของมังมหานรธา แม่ทัพฝ่ายใต้ของพม่าในคราวเสียกรุงศรีอยุธยาครั้งที่ 2 เพื่อใช้โจมตีกรุงศรีอยุธยา จึงไม่ได้รับความเสียหายซึ่งมังมหานรธาได้ล้มป่วยและถึงแก่กรรมที่วัดนี้ก่อนกรุงจะแตกเพียงไม่กี่เดือน โดยปัจจุบันได้มีการขุดค้นพบแนวกำแพงค่ายของพม่าบริเวณวัดสีกุก กล่าวกันว่า ศพของมังมหานรธา ได้ทำการฝังและมีการสร้างเจดีย์ไว้ที่วัดสีกุก ค่ายสีกุกที่สร้างนั้นเป็นกำแพงอิฐและดิน สันนิษฐานว่าได้รื้ออิฐมาจากวัดสีกุกและวัดใกล้เคียงเพื่อมาสร้างค่ายทัพพม่า
หลังจากนั้นวัดสีกุกก็ได้ปรากฏชื่ออีกครั้งเมื่อคราวที่ พระบาทสมเด็จพระจุลจอมเกล้าเจ้าอยู่หัว เสด็จประพาสต้นครั้งที่ 2 พร้อมเชื้อพระวงศ์และขุนนางข้าราชบริพารผู้ตามเสด็จมาถึงวัดสีกุกในช่วงบ่ายถึงเย็นของวันที่ 4 สิงหาคม พ.ศ. 2449 โดยพระองค์ได้พักเสวยพระกระยาหารที่ใต้ต้นสะตืออายุกว่า 300 ปีของวัดและได้ประทับพักค้างแรมก่อนจะเสด็จออกจากวัดสีกุกในเช้าวันรุ่งขึ้น
สิ่งก่อสร้างภายในวัด

เจดีย์ย่อมุมไม้สิบสอง 2 องค์สภาพหักพังซึ่งสันนิษฐานว่า 1 ในนั้นเป็นพระเจดีย์ที่บรรจุอัฐิของมังมหานรธา  ศาลแม่ทัพมังมหานรธา ซึ่งตั้งติดกับพระเจดีย์ย่อมุมไม้สิบสอง ริมแม่น้ำน้อย
วัดสีชมพู (กรุงเทพมหานคร)

| วัดสีชมพู |
| --- | --- |

ที่ตั้ง: แขวงคลองสิบ เขตหนองจอก กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูสุนทรธรรมากร (สุชีพ สุจิตฺโต ชาลีคลี)
 สถานีย่อยพระพุทธศาสนา
วัดสีชมพู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบ เขตหนองจอก กรุงเทพมหานคร มีที่ดินตั้งวัด 22 ไร่ 2 งาน
วัดสีชมพูสร้างเมื่อ พ.ศ. 2443  พ่อชื่นและแม่บาง ไม่ทราบนามสกุล เป็นผู้ดำเนินการก่อสร้างโดยมีพระยาอภัยภูเบศบริจาคที่ดินถวาย บริเวณที่ตั้งของวัดเป็นบึงและหนองน้ำได้มีนกสีชมพูมาอาศัยอยู่เป็นจำนวนมากจึงได้ขนานนามว่า "วัดสีชมพู" เมื่อพ.ศ. 2504 นางผัน เครือคล้าย พร้อมด้วยบุตรธิดา และนางพุ่ม ด้วงอินทร์ ถวายที่ดินให้เพิ่มเติม ต่อมานายทองอยู่และนางชีน รอดประสิทธิ์ ถวายที่ดินให้อีกรวมเป็นจำนวนทั้งสิ้น 29 ไร่ 2 งาน 72 ตารางวา วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2483
ภายในวัดมีอาคารเสนาสนะ ได้แก่ อุโบสถกว้าง 6.2 เมตร ยาว 16 เมตร สร้างเมื่อ พ.ศ. 2495 มีช่อฟ้าใบระกา กุฏิสงฆ์จำนวน 6 หลัง สร้างแบบห้องแถวตึก 2 ชั้น ศาลาการเปรียญ หอสวดมนต์ ปูชนียวัตถุได้แก่ พระพุทธรูปคลี่ผ้าปางมารวิชัยศิลปะสมัยสุโขทัย หน้าตักกว้าง 3 ศอก 15 นิ้ว พระพุทธรูปปางและขนาดต่าง ๆ จำนวน 20 องค์
รายนามเจ้าอาวาส

พระอาจารย์สี
พระอาจารย์ดี
พระอาจารย์อุ้ย
พระอาจารย์บุญ
พระอาจารย์ตุ้ม มฺงคโล
พระอาจารย์จิด เรืองทอง
พระครูสุวัฒน์สิริคุณ (นิ่ม วฑฺฒโน กิ่งแก้ว) น.ธ.เอก
พระครูสุนทรธรรมากร (สุชีพ สุจิตฺโต ชาลีคลี) น.ธ.เอก
สกุลเขากวางอ่อน

| สกุลเขากวางอ่อน |
| --- | --- |

ดอก Phalaenopsis

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Vandeae
เผ่าย่อย:: Aeridinae
Alliance:: Phalaenopsis Blume
สกุล:: Phalaenopsis Blume 1825

ชนิดต้นแบบ
Phalaenopsis amabilis Blume (1825)
สปีชีส์
 ดูเนื้อหา
ชื่อพ้อง
 Doritis Lindl.  Grafia A. D. Hawkes  Kingidium P. F. Hunt  Kingiella Rolfe  Polychilos Breda  Polystylus Hasselt ex Hassk.  Staurites Rchb. f.  Stauroglottis Schauer  Synadena Raf.
สกุลเขากวางอ่อน หรือฟาแลนน็อปซิส (Phalaenopsis) เป็นสกุลของกล้วยไม้ พบได้ทั่วไปในประเทศพม่า ไทย ลาว มาเลเซีย อินโดนีเซีย ฟิลิปปินส์ และหมู่เกาะใกล้เคียงในมหาสมุทรแปซิฟิก รวมทั้งตอนเหนือของทวีปออสเตรเลีย 

จึงกล่าวได้ว่ามีการกระจายพันธุ์อยู่ในทวีปเอเชีย
ฟาแลนน็อปซิสเป็นกล้วยไม้ที่เจริญเติบโตขึ้นทางยอด (Monopodial) ต้นสั้น ใบกว้างค่อนข้างรี หนา และอวบน้ำ รากค่อนข้างใหญ่ ช่อดอกยาว ปกติจะมีใบติดอยู่กับลำต้น 5-6 ใบ และถ้าหากต้นสมบูรณ์ก็สามารถมีใบมากกว่านี้ ดอกบานทนนาน 2-3 สัปดาห์ หรืออาจเป็นเดือน
ฟาแลนน็อปซิสเป็นกล้วยไม้ที่มีเหมาะกับสถานที่ทำงาน เนื่องจากมีคุณสมบัติคายออกซิเจนในเวลากลางคืน สามารถดูดสารพิษจำพวกแอลกอฮอล์และสารที่ระเหยจากพริ้นเตอร์ เครื่องถ่ายเอกสาร และสีทาอาคารได้
สกุลเข็ม (กล้วยไม้)

| สกุลเข็ม |
| --- | --- |

Rust-red Ascocentrum (Ascocentrum miniatum)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Vandeae
เผ่าย่อย:: Aeridinae
Alliance:: Vanda
สกุล:: Ascocentrum Schltr. ex J. J. Sm. (1917)

ชนิดต้นแบบ
Ascocentrum miniatum (Lindl.) Schltr.
สปีชีส์
 Ascocentrum ampullaceum  Ascocentrum aurantiacum  Ascocentrum aureum  Ascocentrum christensonianum  Ascocentrum curvifolium  Ascocentrum garayi  Ascocentrum himalaicum  Ascocentrum insularum  Ascocentrum miniatum  Ascocentrum pumilum  Ascocentrum rubescens  Ascocentrum rubrum  Ascocentrum semiteretifolium
ชื่อพ้อง
 Ascolabium S. S. Ying
สกุลเข็ม (Ascocentrum) เป็นกล้วยไม้สกุลหนึ่งตั้งขึ้นเมื่อ พ.ศ. 2456 ชื่อสกุลมาจากรากศัพท์ภาษากรีก ascos แปลว่าถุง และ kentron แปลว่าเดือย หมายถึงลักษณะของเดือยดอกที่เป็นรูปถุง พบตั้งแต่เทือกเขาหิมาลัยจนถึงเกาะในมหาสมุทรแปซิฟิก พบในไทย 4 ชนิด
รายพระนามพระมหากษัตริย์ที่ทรงมีความผิดปกติทางจิต

ภาพ พระเจ้าเนบูคัดเนซซาร์ที่ 2 วาดโดยวิลเลียม เบลก บรรยายถึงสภาพอาการวิปลาสของพระองค์ ทรงเสียพระจริตและมีสภาพความเป็นอยู่แบบสัตว์เดรัจฉานเป็นเวลา 7 ปี
นี้คือรายพระนามพระมหากษัตริย์ซึ่งนักประวัติศาสตร์ถือว่า เสียพระจริตในบางลักษณะ
ในหลาย ๆ กรณี เป็นเรื่องยากที่จะชี้ชัดว่า พระมหากษัตริย์ในอดีตพระองค์นั้น ๆ ทรงมีความผิดปกติทรงจิตจริงหรือไม่ เพราะพระองค์อาจเพียงมีพระจริยาวัตรนอกลู่นอกทาง หรือมีพระโรคทางพระกาย หรือนักประวัติศาสตร์เพียงรังเกียจเดียดฉันท์พระองค์
สมัยโบราณ

| พระนามและเสวยราชย์ | พระนามและเสวยราชย์ | พระราชสมภพ | สวรรคต | หมายเหตุ |
| --- | --- | --- | --- | --- |
| พระเจ้าเนบูคัดเนซซาร์ที่ 2 แห่งบาบิโลน  (Nebuchadnezzar II of Babylon)  605 ปีก่อนคริสตกาล - 562 ปีก่อนคริสตกาล |  | ราว 634 ปีก่อนคริสตกาล | 562 ปีก่อนคริสตกาล พระชนมายุราว 72 พรรษา | ทรงเสียพระจริตและมีสภาพความเป็นอยู่แบบสัตว์เดรัจฉานเป็นเวลา 7 ปี |
| พระเจ้าฮันติลีที่ 1 แห่งฮิตไทต์  (Hantili I of Hittites)  ไม่ปรากฏปีที่ครองราชย์ |  | ไม่ปรากฏหลักฐาน | ไม่ปรากฏหลักฐาน | มีพระอาการทางจิตที่หวาดระแวง |